Αιαία

Η Αιαία (Αία) είναι το μυθικό νησί, όπου σύμφωνα με τον Όμηρο βρισκόταν το παλάτι της ΚίρκηςΟμήρου Οδύσσεια, Ραψ.ι, 31-32.

Ο Οδυσσέας και οι σύντροφοί του έφτασαν στη νήσο μετά την άτακτη φυγή τους από τη χώρα των Λαιστρυγόνων. Προσάραξαν το πλοίο τους σε μια ευρύχωρη παραλία και έμειναν εκεί δύο ημέρες. Την τρίτη μέρα, ο Οδυσσέας ανέβηκε σε ένα ύψωμα προκειμένου να προσανατολιστεί και να εντοπίσει ίχνη ανθρώπινης παρουσίας. Διέκρινε από ψηλά τον καπνό από το μέγαρο της Κίρκης, το οποίο περιβαλλόταν από ένα άλσος. Από τις περιγραφές του Οδυσσέα πληροφορούμαστε ότι επρόκειτο για ένα δασώδες νησίκ, 308 με χαμηλό έδαφοςκ, 196 στο οποίο υπήρχαν μεγάλοι δρόμοικ, 149, καθώς και ένα ποτάμικ, 159. Από τα μετέπειτα λόγια της Κίρκης, μαθαίνουμε ότι στο νησί υπήρχαν και σπήλαιακ, 404. Σχετικά με την πανίδα του νησιού, αναφέρεται: ένα ελάφικ, 158, εξημερωμένοι από την Κίρκη ορεσίβιοι λύκοι και λιοντάριακ, 212, γουρούνιακ, 243 και πρόβαταλ, 4.

Οι Αχαιοί έμειναν στο νησί ένα χρόνο και στη συνέχεια αναχώρησαν προς αναζήτηση του Τειρεσία, στον Άδη. Μετά το πέρας και αυτής της αποστολής, επέστρεψαν στην Αιαία για να ταφεί ο σύντροφος του Οδυσσέα, Ελπήνωρ, που είχε μείνει άταφος στο παλάτι της Κίρκηςμ, 9-15. Αφού ύψωσαν τύμβο, αναχώρησαν από το νησί με προορισμό την Ιθάκη.

Παραπομπές

Κατηγορία:Οδύσσεια
Κατηγορία:Γεωγραφία της Οδύσσειας